b'\n_START_ARTICLE_\nDezmopresin\n_START_SECTION_\nMehanizem delovanja\n_START_PARAGRAPH_\nDezmopresin je analog antidiureti\xc4\x8dnega hormona vazopresina in deluje kot V2-agonist. Ne izra\xc5\xbea pa agonisti\xc4\x8dnega delovanja na receptor V1, zato ne povzro\xc4\x8da vazokonstrikcije, zvi\xc5\xa1anega krvnega tlaka, kr\xc4\x8dev maternice in kr\xc4\x8dev v trebuhu. Antidiureti\xc4\x8dno deluje na ravni zbiralc, kjer z vezavo na receptor V2 povzro\xc4\x8di translokacijo akvaporinskih kanal\xc4\x8dkov na apikalno membrano celic zbiralc. Posledi\xc4\x8dno pride do pove\xc4\x8dane reabsorpcije vode iz se\xc4\x8da nazaj v sistemski obtok._NEWLINE_Znano je, da dezmopresin zve\xc4\x8da tudi ravni dejavnika VIII in willebrandovega dejavnika pri willebrandovi bolezni (razen pri tipu 3) in pri lahki obliki hemofilije A. S tem se izbolj\xc5\xa1ajo razmere v hemostazi ter prepre\xc4\x8di oziroma zaustavi krvavitev.'